CELEX: C2004/217/07
Language: el
Date: 2004-08-28 00:00:00
Title: Απόφαση του Δικαστηρίου (τέταρτο τμήμα), της 8ης Ιουλίου 2004, στην υπόθεση C-27/03, Επιτροπή των Ευρωπαϊκών Κοινοτήτων κατά Βασιλείου του Βελγίου (Παράβαση κράτους μέλους — Περιβάλλον — Οδηγία 91/271/ΕΟΚ — Απόφαση 93/481/ΕΟΚ — Συλλογή και επεξεργασία αστικών λυμάτων — Μη μεταφορά στην εσωτερική έννομη τάξη εντός της ταχθείσας προθεσμίας)

28.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/4
            
         Απόφαση του Δικαστηρίου
   (τέταρτο τμήμα)
   της 8ης Ιουλίου 2004
   στην υπόθεση C-27/03, Επιτροπή των Ευρωπαϊκών Κοινοτήτων κατά Βασιλείου του Βελγίου (1)
   
   (Παράβαση κράτους μέλους - Περιβάλλον - Οδηγία 91/271/ΕΟΚ - Απόφαση 93/481/ΕΟΚ - Συλλογή και επεξεργασία αστικών λυμάτων - Μη μεταφορά στην εσωτερική έννομη τάξη εντός της ταχθείσας προθεσμίας)
   (2004/C 217/07)
   Γλώσσα διαδικασίας: η ολλανδική
   Στην υπόθεση C-27/03, Επιτροπή των Ευρωπαϊκών Κοινοτήτων (εκπρόσωποι: G. Valero Jordana και M. van Beek) κατά Βασιλείου του Βελγίου (εκπρόσωπος: A. Snoecx, επικουρούμενη από την A. Cornet), με αντικείμενο να διαπιστωθεί ότι το Βασίλειο του Βελγίου, μη θεσπίζοντας τις αναγκαίες νομοθετικές, κανονιστικές και διοικητικές διατάξεις για την πλήρη εφαρμογή των άρθρων 3, 5 και 17 —του τελευταίου αυτού άρθρου λαμβανομένου υπόψη σε συνδυασμό με τα άρθρα 3 και 4— της οδηγίας 91/271/ΕΟΚ του Συμβουλίου, της 21ης Μαΐου 1991, για την επεξεργασία των αστικών λυμάτων (ΕΕ L 135, σ. 40), καθώς και της αποφάσεως 93/481/ΕΟΚ της Επιτροπής, της 28ης Iουλίου 1993, περί των σχημάτων για την έκθεση των τεχνικών προγραμμάτων που προβλέπονται στο άρθρο 17 της οδηγίας 91/271 (EE L 226, σ. 23), παρέβη τις υποχρεώσεις που υπέχει δυνάμει της οδηγίας και της αποφάσεως που προαναφέρθηκαν, το Δικαστήριο (τέταρτο τμήμα), συγκείμενο από τους J. N. Cunha Rοdrigues, πρόεδρο τμήματος, J.-P. Puissοchet και F. Macken (εισηγήτρια), δικαστές, γενικός εισαγγελέας: F. G. Jacοbs, γραμματέας: R. Grass, εξέδωσε στις 8 Ιουλίου 2004 απόφαση με το ακόλουθο διατακτικό:
   
               1.
            
            
               Tο Βασίλειο του Βελγίου, μη θεσπίζοντας τις αναγκαίες νομοθετικές, κανονιστικές και διοικητικές διατάξεις για την πλήρη εφαρμογή των άρθρων 3, 5 και 17 —του τελευταίου αυτού άρθρου λαμβανομένου υπόψη σε συνδυασμό με τα άρθρα 3 και 4— της οδηγίας 91/271/ΕΟΚ του Συμβουλίου, της 21ης Μαΐου 1991, για την επεξεργασία των αστικών λυμάτων, καθώς και της αποφάσεως 93/481/ΕΟΚ της Επιτροπής, της 28ης Iουλίου 1993, περί των σχημάτων για την έκθεση των τεχνικών προγραμμάτων που προβλέπονται στο άρθρο 17 της οδηγίας 91/271, παρέβη τις υποχρεώσεις που υπέχει δυνάμει της οδηγίας και της αποφάσεως.
            
         
               2.
            
            
               Καταδικάζει το Βασίλειο του Βελγίου στα δικαστικά έξοδα.
            
         
      (1)  ΕΕ C 70 της 22.3.2003.